SL
13.7.2022
Uradni list Evropske unije
C 270/41
Predlog spremembe 3 Uvodna izjava 11 Predlog Komisije
(11)
Cilje revidiranih standardov vrednosti CO2 mora spremljati evropska strategija za spoprijemanje z izzivi, ki jih prinašajo širitev proizvodnje brez­ emisijskih vozil in s tem povezanih tehnologij, pa tudi potrebe po preusposabljanju in dodatnem usposabljanju delavcev v panogi ter gospodarska diverzifikacija in preoblikovanje dejavnosti.
Po potrebi bi bilo treba na ravni EU in držav članic preučiti finančno podporo za privabljanje zasebnih naložb, tudi prek Evropskega socialnega sklada Plus, Sklada za pravični prehod, sklada za inovacije, mehanizma za okrevanje in odpornost ter drugih instrumentov večletnega finančnega okvira in in­ strumenta Next Generation EU v skladu s pravili o državni pomoči.
Spremenjena pravila o energetski in okoljski državni pomoči bodo državam članicam omogočila, da podjetjem pomagajo razogljičiti njihove proizvodne procese in sprejeti bolj zelene tehnologije v okviru nove industrijske strategije.
Predlog spremembe OR
(11)
Cilje revidiranih standardov vrednosti CO2 mora spremljati evropski mehanizem za pravični prehod avtomobilskega sektorja in regij za spoprijemanje z izzivi, ki jih prinašajo širitev proizvodnje brez­ emisijskih vozil, zeleni prehod v avtomobilski indu­ striji, avtomobilski dobavni industriji in povezanih tehnologijah, pa tudi potrebe po preusposabljanju in dodatnem usposabljanju delavcev v panogi ter gospodarska diverzifikacija in preoblikovanje dejav­ nosti.
Ta evropski mehanizem za pravični prehod avtomobilskega sektorja in regij mora zagotoviti finančno podporo na ravni EU, in sicer z dodatnimi sredstvi v prihodnosti, trenutno pa z usklajeno uporabo skladov, kot so Socialni sklad za podnebje, Evropski socialni sklad Plus, Sklad za pravični prehod, sklad za inovacije, mehanizem za okrevanje in odpornost ter drugi instrumenti večletnega finančnega okvira in instrumenta Next Generation EU ali shema za pravični prehod programa InvestEU, v skladu s pravili o državni pomoči in skupaj z dopolnilnimi programi v državah članicah.
Spremenjena pravila o energetski in okoljski državni pomoči bodo državam članicam omogočila, da podjetjem pomagajo razogljičiti njihove proizvodne procese in sprejeti bolj zelene tehnologije v okviru nove industrijske strategije.
Obrazložitev V zakonodajnem predlogu s tako daljnosežnimi posledicami za delavce, industrijo in regije je treba predvideti konkreten mehanizem za pravični prehod za evropsko avtomobilsko in dobavno industrijo ter regije, v katerih deluje.
Učinek bo opazen predvsem na regionalni ravni, na kateri mora preusposabljanje potekati v sodelovanju z industrijo.
Takšen mehanizem mora biti vključujoč, da bo zajel celoten avtomobilski sektor, in temeljiti na podatkih, ki jasno kažejo teritorialni učinek zakonodaje.
Ta predlog spremembe je povezan s predlogoma sprememb 4 in 6.